ব্রাজিলের এই অর্জনের সাথে অতপ্রতভাবে জড়িয়ে গেল আরো একটি নামÑ ওয়েভারটন। অলিম্পিকের আগে ক’জনই বা চিনত এই গোলরক্ষককে। ব্রাজিল দলে তার জায়গা পাওয়াটাও ছিল নাটকীয়। নিয়মিত গোলরক্ষক ফার্নান্ডো গ্রাস চোটে পড়ালে বদলি হিসেবে দলে ডাক পান ওয়েভারটন। তিনি নিজেও অলিম্পিক দলে ডাক পাওয়ায় বিষ্মিত হয়েছিলেন। সেই তিনিই হয়ে থাকলেন ব্রাজিলের জয়ের অন্যতম নায়ক। পুরো টুর্নামেন্টে মাত্র একবার তাকে ফাঁকি দিয়ে বল জড়ায় জালে। আর ফাইনাল ম্যাচে তো তিনি ছিলেন ‘চীনের প্রাচীর’। এ কারণে অনেকের মতে রিও’র এই অলিম্পিক ব্রাজিলিয়ানরা মনে রাখবে উসাইন বোল্ট বা মাইকেল ফেল্পসের কারণে নয়। এমনকি পোল ভল্টে ব্রাজিলকে অনাকাঙ্খিত স্বর্ণ এনে দেওয়া ব্রাজ ডি সিলভা বা জুডোর নায়ক রাফায়ালাও নয়, মনে রাখবে প্রায় অচেনা ওয়েভারটনের কারণে।